หม่อมเจ้าพระสังวรวรประสาธน์ (เล็ก)

หม่อมเจ้าพระสังวรวรประสาธน์ พระนามเดิม หม่อมเจ้าเล็ก ราชสกุลปาลกะวงศ์ เป็นพระราชาคณะฝ่ายมหานิกาย

ประวัติ 
หม่อมเจ้าพระสังวรวรประสาธน์ มีพระนามเดิมว่า หม่อมเจ้าเล็ก ประสูติเมื่อปีจอ พ.ศ. 2345 เป็นพระโอรสในพระสัมพันธวงศ์เธอ กรมหมื่นนราเทเวศร์ (ต้นราชสกุลปาลกะวงศ์) ประสูติแต่หม่อมทองสุก

หม่อมเจ้าเล็ก ปาลกะวงศ์ ทรงผนวชในรัชสมัยพระบาทสมเด็จพระพุทธเลิศหล้านภาลัย แล้วทรงศึกษาทางวิปัสสนาธุระ ถึงรัชสมัยพระบาทสมเด็จพระจอมเกล้าเจ้าอยู่หัว ทรงได้รับการแต่งตั้งเป็นพระราชาคณะที่ หม่อมเจ้าพระสังวรวรประสาธน์ และเป็นเจ้าอาวาสวัดอมรินทรารามวรวิหาร ทรงถวายตาลปัตรแฉกงาปรุ ซึ่งพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ใช้เป็นตาลปัตรสำหรับพระราชาคณะในราชตระกูลฝ่ายวิปัสสนาธุระ เดิมทรงเตรียมถวายพระเจ้าน้องยาเธอ พระองค์เจ้าอำไพ ซึ่งทรงผนวชอยู่ แต่ทรงลาผนวชเสียก่อน หม่อมเจ้าพระสังวรประสาธน์ทรงถือเป็นพระองค์แรก จนสิ้นชีพิตักษัยในปี พ.ศ. 2426

ตั้งแต่รัชกาลที่ 4 ถึงรัชกาลที่ 5 พระองค์ได้เป็นประธานสงฆ์ 15 รูปเจริญพระพุทธมนต์ในพระราชพิธีพืชมงคล

อ้างอิง 

เล็ก
เจ้าอาวาสวัดอมรินทรารามวรวิหาร
ภิกษุในสังกัดคณะสงฆ์มหานิกาย
ภิกษุที่เป็นเจ้านายในราชวงศ์จักรี
หม่อมเจ้าชาย
ราชสกุลปาลกะวงศ์
เจ้าอาวาสวัดอมรินทรารามวรวิหาร